Ehdotus neuvoston asetus tietyistä Uzbekistaniin kohdistuvista rajoittavista toimenpiteistä annetun neuvoston asetuksen (EY) N:o 1859/2005 muuttamisesta /* KOM/2008/0841 lopull. */





[pic] | EUROOPAN YHTEISÖJEN KOMISSIO | Bryssel 11.12.2008 KOM(2008) 841 lopullinen Ehdotus NEUVOSTON ASETUS tietyistä Uzbekistaniin kohdistuvista rajoittavista toimenpiteistä annetun neuvoston asetuksen (EY) N:o 1859/2005 muuttamisesta (komission esittämä) PERUSTELUT 1. Neuvosto antoi 14 päivänä marraskuuta 2005 asetuksen (EY) N:o 1859/2005 tietyistä Uzbekistaniin kohdistuvista rajoittavista toimenpiteistä. Asetuksessa kielletään muun muassa sellaisten tarvikkeiden myynti, toimitus, siirto ja vienti Uzbekistaniin, joita voidaan käyttää kansallisissa tukahduttamistoimissa. Asetuksen liitteessä I on lueteltu tavarat, joita tämä kielto koskee. 2. Tavaraluettelo vastasi rajoittavien toimenpiteiden (pakotteiden) täytäntöönpanoa ja arviointia EU:n yhteisen ulko- ja turvallisuuspolitiikan alalla koskevien suuntaviivojen liitteessä I esitettyä luetteloa tarvikkeista, joita voidaan käyttää kansallisissa tukahduttamistoimissa. Neuvosto pääsi yhteisymmärrykseen näistä suuntaviivoista joulukuussa 2003 (neuvoston asiakirja 15579/03). 3. Suuntaviivoja tarkistettiin joulukuussa 2005 ja liitteen I luettelo korvattiin päivitetyllä luettelolla (neuvoston asiakirja 15114/05). Tiettyjen sellaisten tavaroiden kaupasta, joita voi käyttää kuolemanrangaistuksen täytäntöönpanoon, kidutukseen ja muuhun julmaan, epäinhimilliseen tai halventavaan kohteluun tai rankaisemiseen, annetulla neuvoston asetuksella (EY) N:o 1236/2005 otettiin käyttöön joitakin kyseisiä tavaroita koskeva vientilupajärjestelmä, jota sovelletaan tavaroiden kohdemaasta riippumatta. Tästä syystä nämä tavarat poistettiin sellaisten tarvikkeiden vakioluettelosta, joita voidaan käyttää kansallisissa tukahduttamistoimissa. 4. Komissio ehdottaa, että asetuksen (EY) N:o 1859/2005 liite I korvataan tällä päivitetyllä luettelolla tarvikkeista, joita voidaan käyttää kansallisissa tukahduttamistoimissa. Ehdotus NEUVOSTON ASETUS tietyistä Uzbekistaniin kohdistuvista rajoittavista toimenpiteistä annetun neuvoston asetuksen (EY) N:o 1859/2005 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 301 artiklan, ottaa huomioon komission ehdotuksen, sekä katsoo seuraavaa: (1) Tietyistä Uzbekistaniin kohdistuvista rajoittavista toimenpiteistä 14 päivänä marraskuuta 2005 annetussa neuvoston asetuksessa (EY) N:o 1859/2005[1] kielletään muun muassa sellaisten tarvikkeiden myynti, toimitus, siirto ja vienti Uzbekistaniin, joita voidaan käyttää kansallisissa tukahduttamistoimissa. Asetuksen liitteessä I on lueteltu tavarat, joita tämä kielto koskee. (2) Luettelo tarvikkeista, joita voidaan käyttää kansallisissa tukahduttamistoimissa, olisi päivitettävä asiantuntijoiden antamien suositusten mukaisesti ja ottaen huomioon tiettyjen sellaisten tavaroiden kaupasta, joita voi käyttää kuolemanrangaistuksen täytäntöönpanoon, kidutukseen ja muuhun julmaan, epäinhimilliseen tai halventavaan kohteluun tai rankaisemiseen, 27 päivänä kesäkuuta 2005 annettu neuvoston asetus (EY) N:o 1236/2005[2]. (3) Tämän vuoksi asetusta (EY) N:o 1859/2005 olisi muutettava, ON ANTANUT TÄMÄN ASETUKSEN: 1 artikla Korvataan asetuksen (EY) N:o 1859/2005 liite I tämän asetuksen liitteessä olevalla tekstillä. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä . Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä […] päivänä […]kuuta […]. Neuvoston puolesta Puheenjohtaja LIITE ”LIITE I Luettelo 1 artiklan 1 kohdassa ja 2 ja 4 artiklassa tarkoitetuista tarvikkeista, joita voidaan käyttää kansallisissa tukahduttamistoimissa 1. Seuraavat ampuma-aseet, ampumatarvikkeet ja niihin liittyvät tarvikkeet: 1.1 ampuma-aseet, jotka eivät kuulu EU:n yhteisen puolustustarvikeluettelon[3] ML 1 ja ML 2 kohdissa valvonnan alaisiksi asetettuihin tuotteisiin; 1.2 ampumatarvikkeet, jotka on erityisesti suunniteltu 1.1 kohdassa lueteltuja ampuma-aseita varten, sekä niihin erityisesti suunnitellut osat; 1.3 aseiden tähtäimet, jotka eivät kuulu EU:n yhteisessä puolustustarvikeluettelossa valvonnan alaisiksi asetettuihin tuotteisiin. 2. Pommit ja kranaatit, jotka eivät kuulu EU:n yhteisessä puolustustarvikeluettelossa valvonnan alaisiksi asetettuihin tuotteisiin. 3. Seuraavat ajoneuvot: 3.1 vesitykillä varustetut ajoneuvot, jotka on erityisesti suunniteltu tai muunnettu mellakantorjuntaa varten; 3.2 ajoneuvot, jotka on erityisesti suunniteltu tai muunnettu sähköistettäviksi hyökkääjän torjumista varten; 3.3 ajoneuvot, jotka on erityisesti suunniteltu tai muunnettu esteiden poistamista varten, ballistisesti suojatut rakennuskoneet mukaan lukien; 3.4 ajoneuvot, jotka on erityisesti suunniteltu vankien ja/tai pidätettyjen kuljettamista tai siirtämistä varten; 3.5 ajoneuvot, jotka on erityisesti suunniteltu siirrettävien esteiden kuljettamista varten; 3.6 Edellä 3.1–3.5 kohdassa tarkoitettujen ajoneuvojen osat, jotka on erityisesti suunniteltu mellakantorjuntaa varten. Huomautus 1: Tämä kohta ei koske ajoneuvoja, jotka on erityisesti suunniteltu palontorjuntaa varten. Huomautus 2: Kohdassa termi "ajoneuvot" sisältää perävaunut. 4. Seuraavat räjähdysaineet ja niihin liittyvät tarvikkeet: 4.1 Laitteet ja välineet, jotka on erityisesti tarkoitettu räjähteiden laukaisemiseen sähköisesti tai muutoin kuin sähköisesti, mukaan luettuina laukaisulaitteet, nallit, sytyttimet, vahvistimet ja sytytyslangat, sekä erityisesti niihin tarkoitetut osat; paitsi laitteet ja välineet, jotka on erityisesti tarkoitettu sellaiseen tiettyyn kaupalliseen käyttöön, johon kuuluu sellaisten laitteiden tai välineiden räjähdyksen avulla tapahtuva käynnistys tai käyttö, joiden tarkoituksena ei ole räjähdysten tuottaminen (esim. autojen turvatyynyjen täyttöpumput, sprinklereiden käynnistimien sähkösuojaimet). 4.2 Suoraan leikkaavat räjähdysainelataukset, jotka eivät kuulu EU:n yhteisessä puolustustarvikeluettelossa valvonnan alaisiksi asetettuihin tuotteisiin. 4.3 Seuraavat muut räjähteet, jotka eivät kuulu EU:n yhteisessä puolustustarvikeluettelossa valvonnan alaisiksi asetettuihin tuotteisiin, ja samankaltaiset aineet: a. amatoli; b. nitroselluloosa (jossa on yli 12,5 % typpeä); c. nitroglykoli; d. pentaerytritolitetranitraatti (PETN); e. pikryylikloridi; f. 2,4,6-trinitrotolueeni (TNT). 5. Suojavarusteet, jotka eivät kuulu EU:n yhteisen puolustustarvikeluettelon ML 13 kohdassa valvonnan alaisiksi asetettuihin tuotteisiin: 5.1 luodinkestävät ja/tai viiltosuojatut liivit; 5.2 luodin- ja/tai sirpaleenkestävät kypärät, mellakkakypärät, mellakkakilvet ja luodinkestävät kilvet. Huom.: Tämä kohta ei aseta valvonnanalaiseksi: – tarvikkeita, jotka on erityisesti suunniteltu urheiluun; – tarvikkeita, jotka on erityisesti suunniteltu työturvallisuutta koskevien vaatimusten täyttämistä varten. 6. Muut kuin EU:n yhteisen puolustustarvikeluettelon ML 14 kohdassa valvonnan alaisiksi asetetut simulaattorit, jotka on tarkoitettu ampuma-aseiden käyttökoulutusta varten ja niitä varten erityisesti suunnitellut ohjelmistot. 7. Muut kuin EU:n yhteisessä puolustustarvikeluettelossa valvonnan alaisiksi asetetut pimeänäkö- ja lämpökuvalaitteet sekä kuvanvahvistusputket. 8. Partateräpiikkilangat. 9. Sotilas- ja taisteluveitset sekä pistimet, joiden terän pituus on yli 10 cm. 10. Tuotantolaitteet, jotka on erityisesti suunniteltu tässä luettelossa lueteltuja tarvikkeita varten. 11. Erityisteknologia, joka on tarkoitettu tässä luettelossa lueteltujen tarvikkeiden kehittämistä, valmistamista ja käyttöä varten.” [1] EUVL L 299, 16.11.2005, s. 23. [2] EUVL L 200, 30.7.2005, s. 1. [3] EUVL C 98, 18.4.2008, s. 1.